paragraph_text: Promjena smjera kretanja vala rezultira promjenom predznaka te će koeficijent prijenosa za seizmički val koji se širi prema dolje, 1+R, postati 1-R, ako val promijeni smjer širenja. Amplituda reflektiranog seizmičkog vala proporcionalna je, prema tome, produktu svih koeficijenata prijenosa duž oba smjera širenja vala i koeficijenta reflektiranja vala od najdublje smještene granice R, tj                                     	    (4-37) Tu su: An - amplituda seizmičkog vala reflektiranog od n-tog reflektora Rn - koeficijent reflektiranja od n-tog reflektora R1, R2, ... Rk - koeficijenti reflektiranja od prvog do k-tog sloja Izrazi u zagradama dobiveni su međusobnim množenjem izraza za koeficijente prijenosa u oba smjera na istim granicama, tj. (1-R).(1+R),dok je indeks k=1,2,3, ..., n-1. Ako se promjena akustičkih impedancija u promatranoj sredini može prikazati kontinuiranom funkcijom dvostrukih vremena putovanja, z(t), tada se i promjena koeficijenata reflektiranja također može prikazati kontinuiranom funkcijom definiranom sljedećim izrazom: (4-38) Tu su: R (t) - koeficijent reflektiranja t - dvostruko vrijeme putovanja seizmičkog vala z (t) - akustička impedancija Reflektiranje seizmičkih valova poglavito je vezano za slojne granice i diskordancije na kojima postoje razlike u akustičkim impedancijama stijena u njihovoj podini i krovini. U tom smislu granice dviju sredina različitih gustoća i brzina širenja seizmičkih valova su podzemni reflektori. Svi slojevi istaloženi u njihovoj krovini nastali su nakon taloženja slojeva u njihovoj podini te su te plohe ujedno kronostratigrafske granice koje označavaju određena geološka vremena. Zbog toga se na temelju analize oblika seizmičkih refleksa može zaključivati o strukturnim deformacijama nakon sedimentacije, korelirati slojeve u geološkom vremenu, definirati genetski srodne sedimentacijske jedinice, odrediti svojstva taložne sredine na temelju paleotopografije, utvrditi paleobatimetrijske i paleogeografske odnose, te geološku povijest istraživanih prostora.